title: Cinneadh (CBES) 2020/1135 ón gComhairle an 30 Iúil 2020 lena gceaptar Ionadaí Speisialta an Aontais Eorpaigh sa Chosaiv (Ní dochar an t‐ainmniú seo do sheasaimh ar stádas, agus tá sé ag teacht le UNSCR 1244/1999 agus le Tuairim CBI maidir le dearbhú neamhspleáchais na Cosaive.)

text:
                  31.7.2020

                  GA

                  Iris Oifigiúil an Aontais Eorpaigh

                  L 247/25

         CINNEADH (CBES) 2020/1135 ÓN gCOMHAIRLE
         an 30 Iúil 2020
         lena gceaptar Ionadaí Speisialta an Aontais Eorpaigh sa Chosaiv (*1)

         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 33 agus Airteagal 31(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 4 Lúnasa 2016, ghlac an Chomhairle Cinneadh (CBES) 2016/1338 (1) lena gcuirtear síneadh le sainordú Ionadaí Speisialta an Aontais Eorpaigh (ISAE) sa Chosaiv agus lena gceaptar Nataliya APOSTOLOVA mar ISAE sa Chosaiv. Chuir an Chomhairle síneadh breise leis an sainordú sin le Cinntí (CBES) 2017/348 (2), (CBES) 2018/903 (3) agus (CBES) 2020/249 (4). Tá an sainordú sin le dul in éag an 31 Lúnasa 2020.

                     (2)

                     Ba cheart Tomáš SZUNYOG a cheapadh mar ISAE sa Chosaiv don tréimhse ón 1 Meán Fómhair 2020 go dtí an 31 Lúnasa 2021.

                     (3)

                     Cuirfidh ISAE an sainordú chun feidhme i gcomhthéacs staid a d’fhéadfadh dul in olcas agus a d’fhéadfadh bac a chur ar bhaint amach chuspóirí ghníomhaíocht sheachtrach an Aontais mar a leagtar amach in Airteagal 21 den Chonradh iad,

               TAR ÉIS AN CINNEADH SEO A GHLACADH:

            Airteagal 1
            Ionadaí Speisialta an Aontais Eorpaigh
            Leis seo, ceaptar Tomáš SZUNYOG mar ISAE sa Chosaiv ón 1 Meán Fómhair 2020 go dtí an 31 Lúnasa 2021. Féadfaidh an Chomhairle a chinneadh go ndéanfar sainordú ISAE a fhoirceannadh níos luaithe, bunaithe ar mheasúnú ón gCoiste Polaitiúil agus Slándála (PSC) agus ar thogra ó Ardionadaí an Aontais do Ghnóthaí Eachtracha agus don Bheartas Slándála (HR).

            Airteagal 2
            Cuspóirí beartais
            Beidh sainordú ISAE bunaithe ar chuspóirí beartais an Aontais sa Chosaiv. Áirítear orthu sin: ról ceannasach a ghlacadh i gCosaiv chobhsaí, inmharthana, shíochánta, dhaonlathach agus il-eitneach a chur chun cinn a chomhoibríonn leis an réigiún; an chobhsaíocht a neartú sa réigiún agus cuidiú leis an gcomhar réigiúnach agus leis an dea-chaidreamh comharsanachta sna Balcáin Thiar; an Chosaiv a chur chun cinn ar bhealach go mbeidh sí tiomanta don smacht reachta agus do mhionlaigh agus oidhreacht chultúrtha agus reiligiúnach a chosaint; tacú le peirspictíocht Eorpach agus rapprochement na Cosaive leis an Aontas atá ag teacht le peirspictíocht an réigiúin agus i gcomhréir leis an gComhaontú Cobhsaíochta agus Comhlachais idir an tAontas Eorpach agus an Comhphobal Eorpach do Fhuinneamh Adamhach, de pháirt amháin, agus an Chosaiv, den pháirt eile (5) (dá ngairtear “an Comhaontú Cobhsaíochta agus Comhlachais” anseo feasta) agus le Cinneadh (AE) 2015/1988 ón gComhairle (6), agus atá ag teacht leis na conclúidí ábhartha ón gComhairle.

            Airteagal 3
            Sainordú
            Chun na cuspóirí beartais a bhaint amach, is é an méid seo a leanas a bheidh mar shainordú ag ISAE:

                        (a)

                        comhairle agus tacaíocht an Aontais a thairiscint sa phróiseas polaitiúil;

                        (b)

                        comhordú polaitiúil foriomlán an Aontais sa Chosaiv a chur chun cinn;

                        (c)

                        láithreacht an Aontais sa Chosaiv a neartú agus a chomhleanúnachas, a éifeachtacht agus a infheictheacht a áirithiú;

                        (d)

                        treoir pholaitiúil áitiúil a chur ar fáil don Cheann ar Mhisean Smacht Reachta an Aontais Eorpaigh sa Chosaiv (EULEX KOSOVO), lena n‐áirítear maidir le gnéithe polaitiúla na saincheisteanna a bhaineann le freagrachtaí feidhmiúcháin;

                        (e)

                        comhsheasmhacht agus comhleanúnachas ghníomhaíocht an Aontais sa Chosaiv a áirithiú, lena n‐áirítear maidir le trasdul EULEX KOSOVO a threorú go háitiúil chun gníomhaíochtaí a aistriú chuig ISAE nó chuig Oifig an AE sa Chosaiv agus/nó chuig na húdaráis áitiúla, de réir mar is iomchuí agus má cheadaítear a leithéid le cúinsí áitiúla;

                        (f)

                        tacú le peirspictíocht Eorpach agus rapprochement na Cosaive leis an Aontas, atá ag teacht le peirspictíocht an réigiúin agus i gcomhréir leis an gComhaontú Cobhsaíochta agus Comhlachais agus Cinneadh (AE) 2015/1988, agus atá ag teacht leis na conclúidí ábhartha ón gComhairle, trí chumarsáid phoiblí spriocdhírithe agus gníomhaíochtaí for-rochtana an Aontais atá ceaptha chun tuiscint agus tacaíocht níos leithne ó phobal na Cosaive a áirithiú maidir le saincheisteanna a bhaineann leis an Aontas, lena n‐áirítear obair EULEX KOSOVO;

                        (g)

                        faireachán a dhéanamh, ar gach bealach agus le gach ionstraim atá ar fáil do ISAE agus le tacaíocht ó oifig an AE sa Chosaiv, ar an dul chun cinn maidir le tosaíochtaí polaitiúla, eacnamaíocha agus Eorpacha, cúnamh a thabhairt agus an dul chun cinn sin a éascú, atá ag teacht le hinniúlachtaí agus freagrachtaí institiúideacha faoi seach, agus tacú le cur chun feidhme an Chomhaontaithe Cobhsaíochta agus Comhlachais, lena n‐áirítear tríd an gClár Oibre Eorpach um Athchóiriú;

                        (h)

                        cuidiú le hurraim do chearta an duine agus do shaoirsí bunúsacha sa Chosaiv a fhorbairt agus a chomhdhlúthú, lena n‐áirítear maidir le mná agus leanaí agus mionlaigh a chosaint, i gcomhréir le beartas an Aontais um chearta an duine agus le Treoirlínte an Aontais maidir le Cearta an Duine;

                        (i)

                        tacú, de réir mar is gá, leis an Idirphlé idir Béalgrád agus Pristine arna éascú ag an Aontas, lena n‐áirítear cúraimí tacaíochta oibríochtúil nach mór a aistriú faoi dheireadh ó EURLEX KOSOVO, i gcomhar le ISAE don Idirphlé idir Béalgrád agus Pristine agus do shaincheisteanna réigiúnacha eile na mBalcán Thiar agus béim á cur ar thimpeallacht chuiditheach a chur chun cinn don phróiseas;

                        (j)

                        tacú le sainordú na Sain-Dlísheomraí agus Sainoifig an Ionchúisitheora, de réir mar is iomchuí, lena n‐áirítear trí chumarsáid agus trí fhor-rochtain.

            Airteagal 4
            An sainordú a chur chun feidhme

               1.   Beidh ISAE freagrach as an sainordú a chur chun feidhme, ag gníomhú dó faoi údarás HR.

               2.   Coimeádfaidh PSC nasc pribhléideach le ISAE ar bun agus is é a bheidh ann mar phríomhphointe teagmhála ISAE leis an gComhairle. Soláthróidh PSC treoir straitéiseach agus stiúradh polaitiúil do ISAE faoi chuimsiú an tsainordaithe, gan dochar do chumhachtaí HR.

               3.   Oibreoidh ISAE i ndlúthchomhordú leis an tSeirbhís Eorpach Gníomhaíochta Seachtraí (SEGS) agus leis na ranna ábhartha di.

            Airteagal 5
            Maoiniú

               1.   Is é EUR 3 300 000 an méid tagartha airgeadais a bheartaítear chun an caiteachas a bhaineann le sainordú ISAE don tréimhse ón 1 Meán Fómhair 2020 go dtí an 31 Lúnasa 2021 a chumhdach.

               2.   Bainisteofar an caiteachas i gcomhréir leis na nósanna imeachta agus na rialacha is infheidhme maidir le buiséad ginearálta an Aontais.

               3.   Beidh bainistiú an chaiteachais faoi réir conartha idir ISAE agus an Coimisiún. Beidh ISAE cuntasach don Choimisiún as gach caiteachas.

            Airteagal 6
            An fhoireann a chur le chéile agus comhdhéanamh na foirne

               1.   Laistigh de theorainneacha shainordú ISAE agus de na hacmhainní airgeadais comhfhreagracha a chuirfear ar fáil, beidh ISAE freagrach as foireann a chur le chéile. Áireofar san fhoireann an saineolas maidir le saincheisteanna sonracha beartais de réir mar a cheanglaítear leis an sainordú. Coinneoidh ISAE an Chomhairle agus an Coimisiún ar an eolas in am agus i dtráth faoi chomhdhéanamh na foirne.

               2.   Féadfaidh na Ballstáit, institiúidí de chuid an Aontais agus SEGS a mholadh go mbeadh foireann ar iasacht ag obair le ISAE. Is é an Ballstát, institiúid an Aontais lena mbaineann nó SEGS, faoi seach, a chumhdóidh tuarastal an phearsanra sin atá ar iasacht. Féadfar saineolaithe atá ar iasacht ó na Ballstáit chuig institiúidí an Aontais nó chuig SEGS a phostú chun oibriú le ISAE freisin. Beidh náisiúntacht Bhallstáit ag an bhfoireann idirnáisiúnta ar conradh.

               3.   Is faoi údarás riaracháin an Bhallstáit seolta, institiúid seolta an Aontais nó SEGS a fhanfaidh an pearsanra uile ar iasacht agus comhlíonfaidh siad a ndualgais agus feidhmeoidh siad chun leas shainordú ISAE.

            Airteagal 7
            Pribhléidí agus díolúintí ISAE agus foireann ISAE
            Déanfar na pribhléidí, na díolúintí agus na ráthaíochtaí breise is gá le haghaidh chomhlánú agus dhea-fheidhmiú mhisean ISAE chomh maith le comhaltaí fhoirne ISAE a chomhaontú leis na páirtithe óstacha, de réir mar is iomchuí. Deonóidh na Ballstáit agus SEGS gach tacaíocht is gá chun na críche sin.

            Airteagal 8
            Slándáil fhaisnéis rúnaicmithe de chuid an Aontais

               1.   Urramóidh ISAE agus comhaltaí fhoireann ISAE na prionsabail slándála agus na híoschaighdeáin arna mbunú le Cinneadh 2013/488/AE ón gComhairle (7).

               2.   Beidh sé d’údarás ag HR faisnéis agus doiciméid rúnaicmithe go leibhéal “CONFIDENTIEL UE/EU CONFIDENTIAL”, a ghintear chun críocha na gníomhaíochta, a scaoileadh le ECAT/KFOR EU i gcomhréir leis na rialacha slándála chun faisnéis rúnaicmithe de chuid an Aontais a chosaint.

               3.   Beidh sé d’údarás ag HR faisnéis agus doiciméid rúnaicmithe de chuid AE suas go leibhéal “RESTREINT UE/EU RESTRICTED” a scaoileadh leis na Náisiúin Aontaithe agus leis an Eagraíocht um Shlándáil agus Comhar san Eoraip i gcomhréir le riachtanais oibríochtúla ISAE, faisnéis agus doiciméid a ghintear chun críocha na gníomhaíochta i gcomhréir leis na rialacha slándála chun faisnéis rúnaicmithe de chuid AE a chosaint. Dréachtófar socruithe áitiúla chun na críche sin.

               4.   Beidh sé d’údarás ag HR aon doiciméid neamhaicmithe de chuid AE atá bainteach le plé na Comhairle i ndáil leis an ngníomhaíocht agus atá cumhdaithe ag oibleagáid na rúndachta gairmiúla de bhun Airteagal 6(1) de Rialacha Nós Imeachta na Comhairle (8) a scaoileadh le tríú páirtithe a bhfuil baint acu leis an gCinneadh seo.

            Airteagal 9
            Rochtain ar fhaisnéis agus ar thacaíocht lóistíochta

               1.   Áiritheoidh na Ballstáit, an Coimisiún agus Ardrúnaíocht na Comhairle go dtabharfar rochtain do ISAE ar aon fhaisnéis ábhartha.

               2.   Cuirfidh oifig an Aontais agus/nó na Ballstáit, de réir mar is iomchuí, tacaíocht lóistíochta ar fáil sa réigiún.

            Airteagal 10
            Slándáil
            I gcomhréir le beartas an Aontais maidir le slándáil an phearsanra a imscartar lasmuigh den Aontas i gcáil oibríochtúil faoi Theideal V den Chonradh, déanfaidh ISAE gach beart is féidir le réasún, i gcomhréir le sainordú ISAE agus le staid na slándála i réimse na freagrachta, i ndáil le slándáil an phearsanra uile atá faoi údarás díreach ISAE, go háirithe tríd an méid seo a leanas a dhéanamh:

                        (a)

                        plean slándála sonrach a bhunú a bheidh bunaithe ar threoir ó SEGS, lena n‐áirítear bearta slándála sonracha fisiciúla, eagraíochtúla agus nós imeachta, lena rialaítear bainistiú ar ghluaiseacht shlán pearsanra chuig an réimse freagrachta agus laistigh di, chomh maith le bainistiú teagmhas slándála agus lena bhforáiltear do phlean teagmhais agus aslonnaithe misin;

                        (b)

                        a áirithiú go gcumhdófar an pearsanra uile a imscartar lasmuigh den Aontas le hárachas ardriosca mar a cheanglaítear leis na coinníollacha i réimse na freagrachta;

                        (c)

                        a áirithiú go mbeidh oiliúint slándála iomchuí faighte ag foireann ISAE a bheidh le himscaradh lasmuigh den Aontas, lena n‐áirítear pearsanra a bheidh ar conradh go háitiúil, roimh theacht i réimse na freagrachta nó ar theacht isteach sa réimse sin dóibh, bunaithe ar na rátálacha riosca arna sannadh ag SEGS don réimse sin;

                        (d)

                        a áirithiú go ndéanfar na moltaí comhaontaithe uile, a dhéantar tar éis measúnuithe rialta slándála, a chur chun feidhme agus tuarascálacha i scríbhinn a chur ar fáil don Chomhairle, do HR agus don Choimisiún maidir lena gcur chun feidhme agus maidir le saincheisteanna slándála eile faoi chuimsiú na tuarascála ar dhul chun cinn agus na tuarascála ar chur chun feidhme an tsainordaithe.

            Airteagal 11
            Tuairisciú
            Cuirfidh ISAE tuarascálacha i scríbhinn agus ó bhéal ar fáil go rialta do HR agus don Choiste Polaitiúil agus Slándála. Cuirfidh ISAE tuarascáil faoi bhráid mheithleacha de chuid na Comhairle freisin de réir mar is gá. Scaipfear tuarascálacha rialta trí líonra COREU. Féadfaidh ISAE tuarascálacha a chur ar fáil don Chomhairle Gnóthaí Eachtracha. I gcomhréir le hAirteagal 36 den Chonradh, féadfaidh ISAE a bheith rannpháirteach maidir le faisnéis a thabhairt do Pharlaimint na hEorpa.

            Airteagal 12
            Comhordú

               1.   Rannchuideoidh ISAE le haontacht, comhsheasmhacht agus éifeachtacht ghníomhaíocht an Aontais agus cabhróidh ISAE lena áirithiú go ndéanfar ionstraimí uile an Aontais agus gníomhaíochtaí uile na mBallstát a shaothrú go comhsheasmhach, chun cuspóirí beartais an Aontais a bhaint amach. Iarrfar idirchaidreamh leis na Ballstáit i gcás inarb iomchuí. Déanfar gníomhaíochtaí ISAE a chomhordú le gníomhaíochtaí an Choimisiúin, chomh maith le gníomhaíochtaí ISAEnna eile atá gníomhach sa réigiún, de réir mar is iomchuí. Cuirfidh ISAE faisnéis rialta ar fáil do mhisin na mBallstát agus do thoscaireachtaí an Aontais.

               2.   Ar an láthair, leanfar d’idirchaidreamh a chothú go dlúth le Cinn thoscaireachtaí an Aontais sa réigiún agus le Ceannairí Misin na mBallstát. Déanfaidh siad gach iarracht cúnamh a thabhairt do ISAE agus an sainordú á chur chun feidhme acu. Cuirfidh ISAE treoir pholaitiúil áitiúil ar fáil do Cheann EULEX KOSOVO, lena n‐áirítear maidir le gnéithe polaitiúla na saincheisteanna a bhaineann le freagrachtaí feidhmiúcháin. Rachaidh ISAE agus Ceannasaí Oibríochtaí Sibhialtacha i gcomhairle le chéile de réir mar is gá. Déanfaidh ISAE idirchaidreamh freisin le comhlachtaí ábhartha áitiúla agus le gníomhaithe idirnáisiúnta agus réigiúnacha eile ar an láthair.

               3.   Áiritheoidh ISAE, in éineacht le gníomhaithe eile de chuid an Aontais ar an láthair, go scaipfear agus go gcomhroinnfear faisnéis i measc ghníomhaithe an Aontais sa limistéar oibríochtaí d’fhonn ardleibhéal a bhaint amach maidir le feasacht agus measúnú comhchoitinn staide.

            Airteagal 13
            Cúnamh i ndáil le héilimh
            Tabharfaidh ISAE agus foireann ISAE cúnamh maidir le gnéithe a chur ar fáil chun freagairt ar aon éilimh agus oibleagáidí a eascraíonn as sainorduithe ISAEnna a bhí ann roimhe sa Chosaiv agus cuirfidh siad cúnamh riaracháin agus rochtain ar na comhaid ábhartha ar fáil chun na gcríoch sin.

            Airteagal 14
            Athbhreithniú
            Déanfar athbhreithniú rialta ar chur chun feidhme an Chinnidh seo agus ar a chomhsheasmhacht le rannchuidithe eile ón Aontas leis an réigiún. Cuirfidh ISAE tuarascáil ar dhul chun cinn faoi bhráid HR, na Comhairle agus an Choimisiúin faoi 31 Deireadh Fómhair 2020 agus cuirfidh sé tuarascáil chuimsitheach ar chur chun feidhme an tsainordaithe faoina mbráid faoi 31 Bealtaine 2021.

            Airteagal 15
            Teacht i bhfeidhm
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 30 Iúil 2020.

                  Thar ceann na Comhairle

                  An tUachtarán

               M. ROTH

            (*1)  Ní dochar an t‐ainmniú seo do sheasaimh ar stádas, agus tá sé ag teacht le UNSCR 1244/1999 agus le Tuairim CBI maidir le dearbhú neamhspleáchais na Cosaive.

            (1)  Cinneadh (CBES) 2016/1338 ón gComhairle an 4 Lúnasa 2016 lena leasaítear Cinneadh (CBES) 2015/2052 lena gcuirtear síneadh le sainordú Ionadaí Speisialta an Aontais Eorpaigh sa Chosaiv (IO L 212, 5.8.2016, lch. 109).

            (2)  Cinneadh (CBES) 2017/348 ón gComhairle an 27 Feabhra 2017 lena gcuirtear síneadh le sainordú Ionadaí Speisialta an Aontais Eorpaigh sa Chosaiv (IO L 50, 28.2.2017, lch. 75).

            (3)  Cinneadh (CBES) 2018/903 ón gComhairle an 25 Meitheamh 2018 lena gcuirtear síneadh le sainordú Ionadaí Speisialta an Aontais Eorpaigh sa Chosaiv (IO L 161, 26.6.2018, lch. 7).

            (4)  Cinneadh (CBES) 2020/249 ón gComhairle an 25 Feabhra 2020 lena leasaítear Cinneadh (CBES) 2018/903 lena gcuirtear síneadh le sainordú Ionadaí Speisialta an Aontais Eorpaigh sa Chosaiv (IO L 54I, 26.2.2020, lch. 1).

            (5)  IO L 71, 16.3.2016, lch. 3.

            (6)  Cinneadh (AE) 2015/1988 ón gComhairle an 22 Deireadh Fómhair 2015 maidir le síniú, thar ceann an Aontais, an Chomhaontaithe Cobhsaíochta agus Comhlachais idir an tAontas Eorpach agus an Comhphobal Eorpach do Fhuinneamh Adamhach, de pháirt amháin, agus an Chosaiv, den pháirt eile (IO L 290, 6.11.2015, lch. 4).

            (7)  Cinneadh 2013/488/AE ón gComhairle an 23 Meán Fómhair 2013 maidir leis na rialacha slándála chun faisnéis rúnaicmithe de chuid AE a chosaint (IO L 274, 15.10.2013, lch. 1).

            (8)  Cinneadh 2009/937/AE ón gComhairle an 1 Nollaig 2009 lena nglactar Rialacha Nós Imeachta na Comhairle (IO L 325, 11.12.2009, lch. 35).


title: Cinneadh (CBES) 2020/1136 ón gComhairle an 30 Iúil 2020 lena leasaítear Cinneadh (CBES) 2016/849 maidir le bearta sriantacha i gcoinne Dhaon-Phoblacht Dhaonlathach na Cóiré

text:
                  31.7.2020

                  GA

                  Iris Oifigiúil an Aontais Eorpaigh

                  L 247/30

         CINNEADH (CBES) 2020/1136 ÓN gCOMHAIRLE
         an 30 Iúil 2020
         lena leasaítear Cinneadh (CBES) 2016/849 maidir le bearta sriantacha i gcoinne Dhaon-Phoblacht Dhaonlathach na Cóiré
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 27 Bealtaine 2016, ghlac an Chomhairle Cinneadh (CBES) 2016/849 (1) maidir le bearta sriantacha i gcoinne Dhaon-Phoblacht Dhaonlathach na Cóiré.

                     (2)

                     I gcomhréir le hAirteagal 36(2) de Chinneadh (CBES) 2016/849, rinne an Chomhairle athbhreithniú ar liostaí na ndaoine agus na n‐eintiteas ainmnithe a leagtar amach in Iarscríbhinní II, III, V agus VI a ghabhann leis an gCinneadh sin.

                     (3)

                     Is é conclúid na Comhairle gur cheart na bearta sriantacha i gcoinne gach duine agus gach eintitis atá sna liostaí a leagtar amach in Iarscríbhinní II agus III a ghabhann le Cinneadh (CBES) 2016/849 a choimeád ar bun, gur cheart an ráiteas ar na cúiseanna atá leis an 19 nduine agus an fhaisnéis aitheantais don chúigear agus don dá eintiteas a nuashonrú agus gur cheart inscne na ndaoine nádúrtha ar fad a liostaítear in Iarscríbhinn II a chur san áireamh san fhaisnéis aitheantais.

                     (4)

                     Ba cheart, dá bhrí sin, Cinneadh (CBES) 2016/849 a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear, leis seo, Iarscríbhinní II agus III a ghabhann le Cinneadh (CBES) 2016/849 mar a leagtar amach iad san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 30 Iúil 2020.

                  Thar ceann na Comhairle

                  An tUachtarán

               M. ROTH

            (1)  Cinneadh (CBES) 2016/849 ón gComhairle an 27 Bealtaine 2016 maidir le bearta sriantacha i gcoinne Dhaon-Phoblacht Dhaonlathach na Cóiré agus lena n‐aisghairtear Cinneadh 2013/183/CBES (IO L 141, 28.5.2016, lch. 79).

            IARSCRÍBHINN

               (1)
               In Iarscríbhinn II a ghabhann le Cinneadh (CBES) 2016/849, Cuid I(A) (“Daoine”), cuirtear an méid seo a leanas in ionad iontrálacha 1 go 27:

                           Ainm

                           Ailias

                           Faisnéis aitheantais

                           Dáta ainmniúcháin

                           Ráiteas ar chúiseanna

                           “1.

                           CHON Chi Bu

                           CHON Chi-bu

                           Inscne: fireann

                           22.12.2009

                           Comhalta den General Bureau of Atomic Energy, iarstiúrthóir teicniúil Yongbyon. Le cabhair ó ghrianghraif, rinneadh nasc idir é agus imoibreoir núicléach sa tSiria sular bhuamáil Iosrael é in 2007.

                           2.

                           HYON Chol-hae

                           HYON Chol Hae

                           Dáta breithe: 13.8.1934
                           Áit bhreithe: Manchuria, an tSín
                           Inscne: fireann

                           22.12.2009

                           Marascal sa Korean People’s Army ó Aibreán 2016 i leith. Iar-Leas-Aire ar an People’s Armed Forces, iar-Leas-Stiúrthóir ar an General Political Department of the Korean People’s Army (comhairleoir míleata Kim Jong-Il nach maireann). Toghadh mar chomhalta den Workers’ Party of Korea Central Committee é i mí na Bealtaine 2016 ag an seachtú Comhdháil den Workers’ Party of Korea, áit ar ghlac WPK cinneadh leanúint de chlár núicléach DPDC.

                           3.

                           O Kuk-Ryol

                           O Kuk Ryol

                           Dáta breithe: 7.1.1930
                           Áit bhreithe: Cúige Jilin, an tSín.
                           Inscne: fireann

                           22.12.2009

                           Iar-Leas-Chathaoirleach den National Defence Commission, a bhí ina chomhlacht lárnach do chúrsaí cosanta náisiúnta DPDC sular athchóiríodh é ina State Affairs Commission (SAC), a rinne maoirseacht ar ardteicneolaíocht a fháil ó thíortha thar lear do chláir núicléacha agus bhalaistíocha. Iar-chomhalta den Workers’ Party of Korea Central Committee a toghadh i mí na Bealtaine 2016 ag an seachtú Comhdháil den Workers’ Party of Korea, áit ar ghlac WPK cinneadh leanúint de chlár núicléach DPDC.

                           4.

                           PAK Jae-gyong

                           Chae-Kyong
                           PAK Jae Gyong

                           Dáta breithe: 10.6.1933
                           Uimhir an phas: 554410661
                           Inscne: fireann

                           22.12.2009

                           Ginearál sa Korean People’s Army. Iar-Leas-Stiúrthóir an General Political Department den People’s Armed Forces agus iar-Leas-Stiúrthóir an Logistics Bureau of the People’s Armed Forces (comhairleoir míleata Kim Jong-Il nach maireann). I láthair ag iniúchadh KIM Jong Un ar an Strategic Rocket Force Command. Iarchomhalta den Central Committee of the Workers’ Party of Korea. Uachtarán ar an Korean Committee of Veterans against Imperialism.

                           5.

                           RYOM Yong

                           Inscne: fireann

                           22.12.2009

                           Stiúrthóir an General Bureau of Atomic Energy (eintiteas arna ainmniú ag na Náisiúin Aontaithe), i gceannas ar chaidreamh idirnáisiúnta.

                           6.

                           SO Sang-kuk

                           SO Sang Kuk

                           Dáta breithe: idir 1932 agus 1938
                           Inscne: fireann

                           22.12.2009

                           Ceann ar an Department of Nuclear Physics, Ollscoil Kim Il Sung.

                           7.

                           Leifteanant-Ghinearál KIM Yong Chol

                           KIM Yong-Chol; KIM Young-Chol; KIM Young-Cheol; KIM Young-Chul

                           Dáta breithe: 1946
                           Áit bhreithe: Pyongan-Pukto, DPDC
                           Inscne: fireann

                           19.12.2011

                           Comhalta den Workers’ Party of Korea Central Military Commission, den Politburo agus den State Affairs Commission den DPDC. Iarcheannasaí ar an Reconnaissance General Bureau (RGB), eintiteas arna cheadú ag Comhairle Slándála na Náisiún Aontaithe. Iar-Stiúrthóir ar an United Front Department.

                           8.

                           CHOE Kyong-song

                           CHOE Kyong song

                           Dáta breithe: 1945
                           Inscne: fireann

                           20.5.2016

                           Cornal Ginearál sa Korean People’s Army. Iarchomhalta den Central Military Commission of the Workers’ Party of Korea, ar comhlacht lárnach é i gcúrsaí cosanta náisiúnta i DPDC. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           9.

                           CHOE Yong-ho

                           CHOE Yong Ho

                           Inscne: fireann

                           20.5.2016

                           Cornal Ginearálta sa Korean People’s Army/Ginearál sa Korean People’s Army Air Force. Iarchomhalta den Central Military Commission of the Workers’ Party of Korea, ar comhlacht lárnach é i gcúrsaí cosanta náisiúnta i DPDC. Ceannasaí ar an Korean People’s Army Air Force agus an Anti-aircraft force. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           10.

                           HONG Sung-Mu

                           HUNG Sun Mu; HONG Sung Mu

                           Dáta breithe: 1.1.1942
                           Inscne: fireann

                           20.5.2016

                           Leas-stiúrthóir ar an Munitions Industry Department (MID). I gceannas ar fhorbairt clár a bhaineann le gnáthairm agus gnáthdhiúracáin, lena n‐áirítear diúracáin bhalaistíocha. Ceann de na daoine is mó atá freagrach as na cláir forbartha tionscail le haghaidh arm núicléach. Ina cháil sa ról sin, freagrach as cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile. A chonaic an diúracán balaistíoch idir-ilchríochach Hwasong-15 á sheoladh an 28 Samhain 2017.

                           11.

                           JO Kyongchol

                           JO Kyong Chol

                           Inscne: fireann

                           20.5.2016

                           Ginearál sa Korean People’s Army. Iarchomhalta den Central Military Commission of the Workers’ Party of Korea, ar comhlacht lárnach é do chúrsaí cosanta náisiúnta i DPDC. Stiúrthóir ar an Military Security Command. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn. I dteannta Kim Jong Un don druil dóiteáin airtléire fadraoin is mó riamh.

                           12.

                           KIM Chun-sam

                           KIM Chun Sam

                           Inscne: fireann

                           20.5.2016

                           Leifteanant-Ghinearál, iarchomhalta den Central Military Commission of the Workers’ Party of Korea, ar comhlacht lárnach é do chúrsaí cosanta náisiúnta i DPDC. Iar-Stiúrthóir ar Operations Department of the Military Headquarters of the Korean People’s Army agus an chéad leas-cheannaire ar an gCeanncheathrú Mhíleata. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           13.

                           KIM Chun-sop

                           KIM Chun Sop

                           Inscne: fireann

                           20.5.2016

                           Iar-Stiúrthóir ar an Munitions Industry Department (MID). Iarchomhalta den National Defence Commission, atá athchóirithe anois ina State Affairs Commission (SAC), ar comhlacht lárnach é do chúrsaí cosanta náisiúnta i DPDC. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn. Ag seisiún grianghraf dóibh siúd a rannchuidigh le tástáil rathúil diúracáin bhailistíoch a lainseáladh faoi uisce i mí Bealtaine 2015.

                           14.

                           KIM Jong-gak

                           KIM Jong Gak

                           Dáta breithe: 20.7.1941
                           Áit bhreithe: Pyongyang, DPDC
                           Inscne: fireann

                           20.5.2016

                           Iar-Stiúrthóir ar an General Political Department of the Korean’s People’s Army. Leas-Mharascal sa Korean People’s Army, reachtaire an Military University of Kim Il-Sung, iar-Aire People’s Armed Forces agus iarchomhalta den Central Military Commission of the Workers’ Party of Korea, ar comhlacht lárnach é do chúrsaí cosanta náisiúnta i DPDC. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           15.

                           KIM Rak Kyom

                           KIM Rak-gyom; KIM Rak Gyom

                           Inscne: fireann

                           20.5.2016

                           Ginearál Ceithre Réalta, Ceannasaí an Strategic Rocket Force, eintiteas a d’ainmnigh na Náisiúin Aontaithe, a thuairiscítear go bhfuil siad i gceannas anois ar cheithre aonad diúracán straitéiseacha agus oirbheartaíochta, lena n‐áirítear an bhriogáid KN-08 (ICBM). Iarchomhalta den Central Military Commission of the Workers’ Party of Korea, ar comhlacht lárnach é do chúrsaí cosanta náisiúnta i DPDC. Sainaithníodh i dtuarascálacha na meán go raibh KIM i láthair ag an tástáil innill ICBM i mí Aibreáin 2016 le KIM Jong Un. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn. Druil lámhaigh roicéid bhalaistíoch ordaithe.

                           16.

                           KIM Won-hong

                           KIM Won Hong

                           Dáta breithe: 7.1.1945
                           Áit bhreithe: Pyongyang, DPDC
                           Uimhir an phas: 745310010
                           Inscne: fireann

                           20.5.2016

                           Ginearál. Iar-Chéad-Leas-Stiúrthóir ar an General Political Department of the Korean’s People’s Army. Iar-Stiúrthóir ar an State Security Department. Iar-Aire Slándála Stáit. Comhalta den Central Military Commission of the Workers’ Party of Korea agus den National Defence Commission a bhí ina chomhlacht lárnach do chúrsaí cosanta náisiúnta i DPDC sula ndearnadh é a athchóiriú mar an State Affairs Commission (SAC), arb iad na comhlachtaí lárnacha do chúrsaí cosanta náisiúnta i DPDC. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           17.

                           PAK Jong-chon

                           PAK Jong Chon

                           Inscne: fireann

                           20.5.2016

                           Ginearál sa Korean People’s Army, Ceannaire ar an bhFoireann Ghinearálta ó mhí Aibreáin 2019; comhalta den Politburo ó mhí Aibreáin 2020 i leith. Iarchomhalta den Central Military Commission of the Workers’ Party of Korea, ar comhlacht lárnach é do chúrsaí cosanta náisiúnta i DPDC. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           18.

                           LI Yong-ju

                           RI Yong Ju

                           Inscne: fireann

                           20.5.2016

                           Aimiréal an Korean People’s Army. Iarchomhalta den Central Military Commission of the Workers’ Party of Korea, ar comhlacht lárnach é do chúrsaí cosanta náisiúnta i DPDC. Ardcheannasaí ar an Korean People’s Navy, atá rannpháirteach i bhforbairt clár diúracán bailistíoch agus i bhforbairt acmhainneachtaí núicléacha fhórsaí cabhlaigh DPDC. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           19.

                           SON Chol-ju

                           SON Chol Ju

                           Inscne: fireann

                           20.5.2016

                           Ginearál sa Korean People’s Army. Leas-Stiúrthóir atá freagrach as an Korea People’s Army a eagrú agus iar-Stiúrthóir Polaitiúil ar an Air and Anti-Air forces, a dhéanann maoirseacht ar fhorbairt roicéad frith-aerárthaigh nuachóirithe. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           20.

                           YUN Jong-rin

                           YUN Jong Rin

                           Inscne: fireann

                           20.5.2016

                           Ginearál, iarcheannasaí ar an Supreme Guard Command. Iarchomhalta den Central Military Commission of the Workers’ Party of Korea agus comhalta den National Defence Commission, a bhí ina chomhlacht lárnach do chúrsaí cosanta náisiúnta i DPDC sula ndearnadh é a athchóiriú mar an State Affairs Commission (SAC), ar comhlachtaí lárnacha iad go léir do chúrsaí cosanta náisiúnta i DPDC. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           21.

                           HONG Yong Chil

                           Inscne: fireann

                           20.5.2016

                           Leas-Stiúrthóir ar an Munitions Industry Department (MID). Tá an Munitions Industry Department — a d’ainmnigh Comhairle Slándála na Náisiún Aontaithe an 2 Márta 2016— rannpháirteach i ngnéithe lárnacha de chlár diúracán DPDC. Tá MID freagrach as maoirseacht a dhéanamh ar fhorbairt dhiúracáin bhailistíocha DPDC, lena n‐áirítear an Taepo Dong-2, táirgeadh arm agus cláir T&F. Tá an Second Economic Committee agus an Second Academy of Natural Sciences — a ainmníodh freisin i mí Lúnasa 2010 – faoi réir MID. Tá obair déanta ag MID le blianta beaga anuas chun ICBM bóthair KN08 a fhorbairt. Bhí HONG i dteannta KIM Jong Un ag roinnt imeachtaí a bhain le cláir diúracán núicléach agus bailistíoch DPDC a fhorbairt agus meastar go raibh ról suntasach aige i dtástáil núicléach DPDC an 6 Eanáir 2016. Leas-Stiúrthóir ar Workers’ Party of Korea Central Committee. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn. I láthair ag tástáil talún ar inneall ICBM de chineál nua i mí Aibreáin 2016.

                           22.

                           RI Hak Chol

                           RI Hak Chul; RI Hak Cheol

                           Dáta breithe: 19.1.1963 nó 8.5.1966
                           Uimhreacha na bpasanna: 381320634,
                           PS- 563410163
                           Inscne: fireann

                           20.5.2016

                           Uachtarán ar Green Pine Associated Corporation (‘Green Pine’). De réir an UN Sanctions Committee, ghabh Green Pine chuige féin roinnt mhaith de ghníomhaíochtaí an Korea Mining Development Trading Corporation (KOMID). D’ainmnigh an Coiste KOMID i mí Aibreáin 2009 agus is é príomhdhéileálaí arm DPDC agus príomhonnmhaireoir earraí agus trealaimh a bhaineann le diúracáin bhailistíocha agus le hairm thraidisiúnta. Tá Green Pine freagrach freisin as tuairim is leath na n‐arm agus na n‐ábhar gaolmhar arna n‐onnmhairiú ag DPDC. Sainaithníodh Green Pine le haghaidh smachtbhannaí as ucht airm nó ábhar gaolmhar a onnmhairiú ó DPDC. Is speisialtóireacht de chuid Green Pine é árthach agus armálacha míleata muirí, amhail fomhuireáin, báid mhíleata agus córais diúracán, a tháirgeadh agus d’onnmhairigh sé toirpéid chuig comhlachtaí san Iaráin a bhfuil baint acu le cúrsaí cosanta agus thug sé agus cúnamh teicniúil dóibh. Green Pine ainmnithe ag CSNA.

                           23.

                           YUN Chang Hyok

                           Dáta breithe: 9.8.1965
                           Inscne: fireann

                           20.5.2016

                           Leas-Stiúrthóir ar an Satellite Control Centre, National Aerospace Development Administration (NADA). Tá NADA faoi réir smachtbhannaí faoi Rún 2270 (2016) ó Chomhairle Slándála na Náisiún Aontaithe i ndáil le bheith rannpháirteach i bhforbairt na spáseolaíochta agus na spásteicneolaíochta, lena n‐áirítear lainseálacha satailíte agus roicéid iompróra. Le Rún 2270 (2016) ó Chomhairle Slándála na Náisiún Aontaithe cáineadh lainseáil satailíte DPDC an 7 Feabhra 2016 as teicneolaíocht diúracán balaistíoch a úsáid agus sárú tromhchúiseach a dhéanamh ar Rúin 1718 (2006), 1874 (2009), 2087 (2013) agus 2094 (2013). Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           24.

                           RI Myong Su

                           Dáta breithe: 1937
                           Áit bhreithe: Myongchon, North Hamgyong, DPDC
                           Inscne: fireann

                           7.4.2017

                           Leas-Mharascal sa Korean People’s Army, an chéad leascheannasaí ar an KPA Supreme Command. Go dtí 2018, comhalta den Central Military Commission of the Workers’ Party of Korea agus Ceann Foirne an People’s Armed Forces. Tá tionchar ag Ri Myong Su i gcónaí i ndáil le cúrsaí cosanta náisiúnta, lena n-áirítear cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile. Is comhalta é Ri le fada den Supreme People’s Assembly (SPA); an 14ú ceann faoi láthair.

                           25.

                           SO Hong Chan

                           Dáta breithe: 30.12.1957
                           Áit bhreithe: Kangwon, DPDC
                           Pas: PD836410105 Dáta éaga an phas: 27.11.2021
                           Inscne: fireann

                           7.4.2017

                           An Chéad Leas-Aire agus Stiúrthóir ar an Logistics Bureau of the People’s Armed Forces, comhalta den Central Military Commission of the Workers’ Party of Korea agus Ginearál sa People’s Armed Forces. Sa cháil sin, tá So Hong Chan freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           26.

                           WANG Chang Uk

                           Dáta breithe: 29.5.1960
                           Inscne: fireann

                           7.4.2017

                           Aire Tionscail agus Fuinnimh Adamhaigh. Sa cháil sin, tá Wang Chang Uk freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó as na cláir sin a chur chun cinn.

                           27.

                           JANG Chol

                           Dáta breithe: 31.3.1961
                           Áit bhreithe: Pyongyang, DPDC
                           Uimhir an phas: 563310042
                           Inscne: fireann

                           7.4.2017

                           Iar-uachtarán ar State Academy of Sciences, eagraíocht atá tiomanta d’acmhainneachtaí teicneolaíocha agus eolaíocha DPDC a fhorbairt. Sa cháil sin, bhí ról straitéiseach ag Jang Chol maidir le gníomhaíochtaí núicléacha DPDC a fhorbairt. Ina cháil sa ról sin, freagrach as tacú le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile nó na cláir sin a chur chun cinn.”.

               (2)
               In Iarscríbhinn II a ghabhann le Cinneadh (CBES) 2016/849, Cuid I (B) (“Eintitis”), cuirtear an méid seo a leanas in ionad iontráil 2:

                           Ainm

                           Ailias

                           Suíomh

                           Dáta ainmniúcháin

                           Faisnéis eile

                           “2.

                           Korean Ryengwang Trading Corporation

                           KOREA RYONGWANG TRADING CORPORATION

                           Rakwon-dong, Ceantar Pothonggang, Pyongyang, DPDC

                           22.12.2009

                           Fochuideachta de Korea Ryongbong General Corporation (eintiteas arna ainmniú ag CSNA, 24.4.2009).”.

               (3)
               In Iarscríbhinn II a ghabhann le Cinneadh (CBES) 2016/849, Cuid II (A) (“Daoine”) cuirtear an méid seo a leanas in ionad iontrálacha 1 go 6:

                           Ainm

                           Ailias

                           Faisnéis aitheantais

                           Dáta ainmniúcháin

                           Ráiteas ar chúiseanna

                           “1.

                           JON Il-Chun

                           JON Il Chun

                           Dáta breithe: 24.8.1941
                           Inscne: fireann

                           22.12.2010

                           I mí Feabhra 2010 briseadh KIM Tong-un as a phost mar stiúrthóir ar ‘Office 39’ atá, i measc nithe eile, i gceannas ar earraí a cheannach trí ionadaíochtaí taidhleoireachta DPDC chun na smachtbhannaí a sheachaint. Tháinig JON Il-chun i gcomharbacht air. Ionadaí ar an National Defence Commission, a bhí ina chomhlacht lárnach do chúrsaí cosanta náisiúnta i nDaon-Phoblacht Dhaonlathach na Cóiré sular athchóiríodh é ina State Affairs Commission (SAC), toghadh é ina ard-stiúrthóir ar an State Development Bank i Márta 2010. Toghadh mar chomhalta malartach den Workers’ Party of Korea Central Committee é i mí na Bealtaine 2016 ag an seachtú Comhdháil de Workers’ Party of Korea, áit ar ghlac WPK cinneadh leanúint de chlár núicléach DPDC.

                           2.

                           KIM Tong-un

                           KIM Tong Un

                           Inscne: fireann

                           22.12.2009

                           Iar-stiúrthóir ar ‘Oifig 39’ den Central Committee of the Workers’ Party of Korea, coiste a bhfuil baint aige le maoiniú iomadaithe. In 2011, tuairiscíodh go raibh sé i gceannas ar ‘Office 38’ chun cistí a thiomsú le haghaidh na ceannaireachta agus na scothaicmí.

                           3.

                           KIM Yong Nam

                           KIM Yong-Nam, KIM Young-Nam, KIM Yong-Gon

                           Dáta breithe: 2.12.1947
                           Áit bhreithe: Sinuju, DPDC
                           Inscne: fireann

                           20.4.2018

                           Tá KIM Yong Nam sainaitheanta ag an bPainéal Saineolaithe mar ghníomhaire de chuid Reconnaissance General Bureau, eintiteas atá ainmnithe ag na Náisiúin Aontaithe. Tá sainaitheanta ag an bPainéal Saineolaithe go bhfuil baint aige agus ag a mhac KIM Su Gwang le patrún de chleachtais mhíthreoracha airgeadais a d’fhéadfadh cur le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile. Tá roinnt cuntas reatha agus taisce oscailte ag KIM Yong Nam san Aontas agus bhí baint aige le roinnt aistrithe móra bainc chuig cuntais bainc san Aontas nó chuig cuntais lasmuigh den Aontas le linn dó a bheith ag obair mar thaidhleoir, lena n_áirítear chuig cuntais in ainm a mhic KIM Su Gwang agus in ainm a bhanchliamhain KIM Kyong Hui.

                           4.

                           DJANG Tcheul Hy

                           JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy

                           Dáta breithe: 11.5.1950
                           Áit bhreithe: Kangwon
                           Inscne: baineann

                           20.4.2018

                           Bhí baint ag DJANG Tcheul Hy, in éineacht lena fear céile KIM Yong Nam agus lena mac KIM Su Gwang agus lena banchliamhain KIM Kyong Hui, le patrún de chleachtais mhíthreoracha airgeadais a d’fhéadfadh cur le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile. Bhí roinnt cuntas bainc aici san Aontas a d’oscail a mac KIM Su Gwang ina hainm. Bhí baint aici freisin le roinnt aistrithe bainc ó chuntais a bhanchliamhain KIM Kyong Hui chuig cuntais lasmuigh den Aontas.

                           5.

                           KIM Su Gwang

                           KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang

                           Dáta breithe: 18.8.1976
                           Áit bhreithe: Pyongyang, DPDC
                           Taidhleoir, Ambasáid DPDC, an Bhealarúis
                           Inscne: fireann

                           20.4.2018

                           Tá KIM Su Gwang sainaitheanta ag an bPainéal Saineolaithe mar ghníomhaire de chuid an Reconnaissance General Bureau, eintiteas atá ainmnithe ag na Náisiúin Aontaithe. Tá sainaitheanta ag an bPainéal Saineolaithe go bhfuil baint aige agus ag a athair KIM Yong Nam le patrún de chleachtais mhíthreoracha airgeadais a d’fhéadfadh cur le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile. Tá roinnt cuntas bainc oscailte ag KIM Su Gwang i roinnt Ballstát, lena n‐áirítear faoi ainmneacha ball teaghlaigh. Bhí baint aige le roinnt aistrithe móra bainc chuig cuntais bainc san Aontas nó chuig cuntais lasmuigh den Aontas agus é ag obair mar thaidhleoir, lena n‐áirítear chuig cuntais in ainm a chéile KIM Kyong Hui.

                           6.

                           KIM Kyong Hui

                           Dáta breithe: 6.5.1981
                           Áit bhreithe: Pyongyang, DPDC
                           Inscne: baineann

                           20.4.2018

                           Bhí baint ag KIM Kyong Hui, in éineacht lena fear céile KIM Su Gwang, lena hathair céile KIM Yong Nam agus lena máthair chéile DJANG Tcheul Hy, le patrún de chleachtais mhíthreoracha airgeadais a d’fhéadfadh cur le cláir DPDC a bhaineann le hairm núicléacha, le diúracáin bhalaistíocha nó le hairm ollscriosta eile. Fuair sí roinnt aistrithe bainc óna fear céile KIM Su Gwang agus óna athair céile KIM Yong Nam agus d’aistrigh sí airgead chuig cuntais lasmuigh den Aontas ina hainm nó in ainm a máthar chéile, DJANG Tcheul Hy.”.

               (4)
               In Iarscríbhinn III a ghabhann le Cinneadh (CBES) 2016/849 Cuid (A) (“Daoine”) cuirtear an méid seo a leanas in ionad, iontrálacha 4 agus 24:

                           Ainm

                           Faisnéis aitheantais

                           Dáta ainmniúcháin

                           Cúiseanna

                           “4.

                           JON Chol Young
                           ar a dtugtar freisin: JON Chol Yong

                           Uimhir an phas: 563410192
                           Taidhleoir Ambasáid DPDC, Angóla
                           Dáta breithe: 30.4.1975

                           22.1.2018

                           Iarionadaí ar Green Pine Associated Corporation in Angóla agus taidhleoir DPDC atá creidiúnaithe chuig Angóla.
                           Tá Green Pine ainmnithe ag na Náisiúin Aontaithe mar gheall ar ghníomhaíochtaí lena n‐áirítear sárú ar thrádbhac arm na Náisiún Aontaithe. Rinne Green Pine conarthaí a chaibidil freisin chun soithí cabhlaigh Angóla a athchóiriú de shárú ar na toirmisc a forchuireadh le Rúin ó Chomhairle Slándála na Náisiún Aontaithe.

                           24.

                           SO Tong Myong

                           Dáta breithe: 10.9.1956

                           3.7.2015

                           Iar-uachtarán ar Korean National Insurance Corporation (KNIC), iar-Chathaoirleach ar an KNIC Executive Management Committee (Meitheamh 2012); iar-Bhainisteoir Ginearálta ar Korean National Insurance Corporation, Meán Fómhair 2013, ag gníomhú thar ceann KNIC nó faoina stiúir.”.

               (5)
               In Iarscríbhinn III a ghabhann le Cinneadh (CBES) 2016/849, Cuid (B) (“Eintitis”), cuirtear an méid seo a leanas in ionad iontráil 4:

                           Ainm (agus ailiasanna féideartha)

                           Faisnéis aitheantais

                           Dáta ainmniúcháin

                           Cúiseanna

                           “4.

                           Pan Systems Pyongyang
                           ar a dtugtar freisin Wonbang Trading Co.; Glocom; International Golden Services; International Global System

                           Seoladh: Seomra 818, Pothonggang Hotel, Ansan-Dong, ceantar Pyongchon, Pyongyang, DPDC.

                           16.10.2017

                           Tá cúnamh tugtha ag Pan Systems chun smachtbhannaí arna bhforchur ag Comhairle Slándála na Náisiún Aontaithe a sheachaint trí iarracht a dhéanamh airm agus ábhair ghaolmhara a dhíol leis an Eiritré.
                           Tá Pan Systems á rialú ag Reconnaissance General Bureau freisin, eintiteas atá ainmnithe ag na Náisiúin Aontaithe agus oibríonn sé thar a cheann,.”.


title: Cinneadh ón gComhairle an 29 Meán Fómhair 2020 lena nglactar an seasamh ón gComhairle maidir le dréachtbhuiséad ginearálta an Aontais Eorpaigh don bhliain airgeadais 2021 2020/C 323 I/01

text:
                  1.10.2020

                  GA

                  Iris Oifigiúil an Aontais Eorpaigh

                  CI 323/1

         CINNEADH ÓN GCOMHAIRLE
         an 29 Meán Fómhair 2020
         lena nglactar an seasamh ón gComhairle maidir le dréachtbhuiséad ginearálta an Aontais Eorpaigh don bhliain airgeadais 2021
         (2020/C 323 I/01)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314(3) de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,
         De bharr an mhéid seo a leanas:

                     1.

                     An 27 Iúil 2020, thíolaic an Coimisiún togra ina raibh dréachtbhuiséad ginearálta an Aontais Eorpaigh don bhliain airgeadais 2021 (1),

                     2.

                     Scrúdaigh an Chomhairle an togra ón gCoimisiún d'fhonn seasamh a shainiú a bheidh comhsheasmhach, ó thaobh an ioncaim de, le Cinneadh 2014/335/AE Euratom ón gComhairle an 26 Bealtaine 2014 maidir le córas acmhainní dílse an Aontais Eorpaigh (2), agus, ó thaobh an chaiteachais de, leis an dréacht-Rialachán (AE, Euratom) ón gComhairle lena leagtar síos an creat airgeadais ilbhliantúil do na blianta 2021 go 2027 mar a formheasadh é go forleathan in Coreper an 29 Iúil 2020.

               TAR ÉIS A CHINNEADH MAR A LEANAS:

            Airteagal aonair
            An 29 Meán Fómhair 2020, ghlac an Chomhairle seasamh ón gComhairle maidir le dréachtbhuiséad ginearálta an Aontais Eorpaigh don bhliain airgeadais 2021.
            Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/

            Arna dhéanamh sa Bhruiséil, an 29 Meán Fómhair 2020.

                  Thar ceann na Comhairle

                  An tUachtarán

               M. ROTH

            (1)  COM(2020) 300 final.

            (2)  IO L 168, 7.6.2014, lch. 105.


title: Cinneadh (CBES) 2020/1368 ón gComhairle an 1 Deireadh Fómhair 2020 lena leasaítear Cinneadh 2014/145/CBES maidir le bearta sriantacha i ndáil le gníomhaíochtaí a bhaineann an bonn d'iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

text:
                  1.10.2020

                  GA

                  Iris Oifigiúil an Aontais Eorpaigh

                  L 318/5

         CINNEADH (CBES) 2020/1368 ÓN gCOMHAIRLE
         an 1 Deireadh Fómhair 2020
         lena leasaítear Cinneadh 2014/145/CBES maidir le bearta sriantacha i ndáil le gníomhaíochtaí a bhaineann an bonn d'iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 17 Márta 2014, ghlac an Chomhairle Cinneadh 2014/145/CBES (1).

                     (2)

                     An 23 Nollaig 2019, d’fhógair Uachtarán Chónaidhm na Rúise, Vladimir Putin, droichead iarnróid ar Chaolas Kerch ar oscailt, agus leis sin, cuireadh i bhfeidhm an tionscadal níos leithne lena nasctar bonneagair iarnróid na Rúise le bonneagair iarnróid Leithinis na Crimé a ionghabhadh go neamhdhleathach.

                     (3)

                     Ní aithníonn an tAontas ionghabháil neamhdhleathach na Crimé agus Sevastopol a rinne Cónaidhm na Rúise. Is é is aidhm do thógáil an droichid agus na rianta iarnróid a nascann é leis an mbonneagar iompair atá ann cheana féin rialú Chónaidhm na Rúise ar an gCrimé agus ar Sevastopol, a ndearnadh ionghabháil neamhdhleathach orthu, a chomhdhlúthú agus leithinis na hÚcráine a leithlisiú a thuilleadh.

                     (4)

                     Measann an Chomhairle gur cheart ceithre eintiteas agus beirt aonair a chur le liosta na ndaoine, na n‐eintiteas agus na gcomhlachtaí atá faoi réir bearta sriantacha mar a leagtar amach san Iarscríbhinn a ghabhann le Cinneadh 2014/145/CBES iad mar gheall ar an ról atá acu i ndearadh, i dtógáil nó in úsáid an bhonneagair iarnróid lena nasctar an Rúis agus leithinis na Crimé a ionghabhadh go neamhdhleathach.

                     (5)

                     Ba cheart, dá bhrí sin, an Iarscríbhinn a ghabhann le Cinneadh 2014/145/CBES a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Cuirfear na daoine agus na heintitis a liostaítear san Iarscríbhinn a ghabhann leis an gCinneadh seo leis an liosta a leagtar amach san Iarscríbhinn a ghabhann le Cinneadh 2014/145/CBES.

            Airteagal 2
            Tiocfaidh an Cinneadh seo i bhfeidhm dáta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 1 Deireadh Fómhair 2020.

                  Thar ceann na Comhairle

                  An tUachtarán

               M. ROTH

            (1)  Cinneadh 2014/145/CBES ón gComhairle an 17 Márta 2014 maidir le bearta sriantacha i ndáil le gníomhaíochtaí a bhaineann an bonn d'iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO L 78, 17.3.2014, lch. 16).

            IARSCRÍBHINN
            Cuirtear na daoine agus na heintitis seo a leanas le liosta na ndaoine, na n‐eintiteas, agus na gcomhlachtaí a leagtar amach san Iarscríbhinn a ghabhann le Cinneadh 2014/145/CFSP:
            Daoine

                           Ainm

                           Faisnéis aitheantais

                           Cúiseanna

                           Dáta an liostaithe

                           “191.

                           Alexander Nikolaevich GANOV
                           (Александр Николаевич ГАНОВ)

                           Inscne: fireann
                           Dáta breithe: 24.10.1974
                           Áit bhreithe: Voronezh (Cónaidhm na Rúise)

                           Ard-Stiúrthóir ar JSC TC Grand Service Express, a oibríonn seirbhís traenach idir an Rúis agus leithinis na Crimé a ionghabhadh go neamhdhleathach. Dá bhrí sin, tacaíonn sé le comhdhlúthú leithinis na Crimé a ionghabhadh go neamhdhleathach i gCónaidhm na Rúise, rud a bhaineann an bonn a thuilleadh d'iomláine chríochach, de cheannasacht agus de neamhspleáchas na hÚcráine.

                           1.10.2020

                           192.

                           Leonid Kronidovich RYZHENKIN
                           (Леонид Кронидович РЫЖЕНЬКИН)

                           Inscne: fireann
                           Dáta breithe: 10.11.1967
                           Áit bhreithe: ní fios
                           Uimhir an phas: 722706177 (in 2015)

                           Leas-ardstiúrthóir ar thionscadail bhonneagair ag Stroigazmontazh (SGM), cuideachta atá i mbun maoirseachta ó 2015 ar thógáil an droichid ar Chaolas Kerch (lena n‐áirítear an chuid sin den droichead ar iarnród é) a nascann an Rúis agus leithinis na Crimé a ionghabhadh go neamhdhleathach. Dá bhrí sin, tacaíonn sé le comhdhlúthú leithinis na Crimé a ionghabhadh go neamhdhleathach i gCónaidhm na Rúise, rud a bhaineann an bonn a thuilleadh d'iomláine chríochach, de cheannasacht agus de neamhspleáchas na hÚcráine.

                           1.10.2020

                     Eintitis

                           Ainm

                           Faisnéis aitheantais

                           Cúiseanna

                           Dáta an liostaithe

                           48.

                           An chuideachta chomhstoic ‘Lenpromtransproyekt’ (АО ‘Ленпромтранспроект’)

                           Seoladh: Kondrat’yevskiy Prospekt, 15, building 5/1, 223 St. Petersburg 195197, Cónaidhm na Rúise
                           Uimhir aitheantais chlárúcháin (OGRN no.): 1027809210054
                           Uimhir aitheantais chánach (INN no.) 7825064262
                           Suíomh gréasáin: https://lptp.ru/
                           seoladh ríomhphoist: ptp@sp.ru

                           Bhí lámh ag an gcuideachta chomhstoic Lenpromtransproyekt sa tionscadal lenar nascadh bonneagar traenach leithinis na Crimé (a ionghabhadh go neamhdhleathach) le bonneagar traenach na Rúise; is í an chuideachta sin a dhear an ráille traenach chomh fada leis an droichead a cuireadh ar Chaolas Kerch agus a d'fheidhmigh mar mhaoirseoir ailtireachta agus an droichead á thógáil idir an Rúis agus leithinis na Crimé a ionghabhadh go neamhdhleathach. Dá bhrí sin, tá an chuideachta sin ag tacú le comhdhlúthú leithinis na Crimé a ionghabhadh go neamhdhleathach i gCónaidhm na Rúise, rud a bhaineann an bonn a thuilleadh d'iomláine chríochach, de cheannasacht agus de neamhspleáchas na hÚcráine.

                           1.10.2020

                           49.

                           An chuideachta chomhstoic ‘The Berkakit-Tommot-Yakutsk Railway Line’s Construction Directorate’ (АО ‘Дирекция по строительству железной дороги Беркакит‐Томмот‐Якутск’)

                           Seoladh: Mayakovskogo St. 14, cathair Aldan 678900, Ceantar Aldansky, Cónaidhm na Rúise
                           Uimhir aitheantais chlárúcháin (OGRN no.): 1121402000213
                           Uimhir aitheantais chánach (INN no.) 1402015986
                           Suíomh gréasáin: https://dsgd.ru/
                           seoladh ríomhphoist: info@dsgd.ru; gmn@dsgd.ru

                           Bhí lámh ag an gcuideachta chomhstoic The Berkakit-Tommot-Yakutsk Railway Line’s Construction Directorate sa tionscadal lenar nascadh bonneagar traenach leithinis na Crimé (a ionghabhadh go neamhdhleathach) le bonneagar traenach na Rúise; chuir an chuideachta sin seirbhísí innealtóireachta ar fáil agus an ráille traenach á thógáil chomh fada leis an droichead a tógadh idir an Rúis agus leithinis na Crimé (a ionghabhadh go neamhdhleathach). Dá bhrí sin, tá an chuideachta sin ag tacú le comhdhlúthú leithinis na Crimé a ionghabhadh go neamhdhleathach i gCónaidhm na Rúise, rud a bhaineann an bonn a thuilleadh d'iomláine chríochach, de cheannasacht agus de neamhspleáchas na hÚcráine.

                           1.10.2020

                           50.

                           Federal State Unitary Enterprise ‘Crimea Railway’ (Федеральное государственное унитарное предприятие ‘Крымская железная дорога’)

                           Seoladh: 34 Pavlenko St., Simferopol 95006, An Úcráin
                           Uimhir aitheantais chlárúcháin (OGRN no.): 1159102022738
                           Uimhir aitheantais chánach (INN no.) 9102157783
                           Suíomh gréasáin: https://crimearw.ru
                           Seoladh ríomhphoist: ngkkjd@mail.ru

                           Bhí lámh ag Federal State Unitary Enterprise Crimea Railway sa tionscadal lenar nascadh bonneagar traenach leithinis na Crimé (a ionghabhadh go neamhdhleathach) le bonneagar traenach na Rúise; is í an chuideachta sin úinéir agus oibritheoir na ráillí ráille traenach atá ar an droichead a cuireadh ar Chaolas Kerch a nascann an Rúis le leithinis na Crimé (a ionghabhadh go neamhdhleathach). Dá bhrí sin, tá an chuideachta sin ag tacú le comhdhlúthú leithinis na Crimé a ionghabhadh go neamhdhleathach i gCónaidhm na Rúise, rud a bhaineann an bonn a thuilleadh d'iomláine chríochach, de cheannasacht agus de neamhspleáchas na hÚcráine.

                           1.10.2020

                           51.

                           First Crimean Insurance Company
                           (Крымская первая страховая компания)

                           Seoladh: Butakova Ln, 4, Sevastopol, An Úcráin
                           Uimhir aitheantais chlárúcháin (OGRN no.): 1149102007933
                           Uimhir aitheantais chánach (INN no.) 9102006047
                           Suíomh gréasáin: https://kpsk-ins.ru/about
                           Seoladh ríomhphoist: info@kspk-ins.ru

                           Bhí lámh ag First Crimean Insurance Company sa tionscadal lenar nascadh bonneagar traenach leithinis na Crimé (a ionghabhadh go neamhdhleathach) le bonneagar traenach na Rúise; is í a chuir árachas ar fáil agus an droichead á thógáil ar Chaolas Kerch. Dá bhrí sin, tá an chuideachta sin ag tacú le comhdhlúthú leithinis na Crimé a ionghabhadh go neamhdhleathach i gCónaidhm na Rúise, rud a bhaineann an bonn a thuilleadh d'iomláine chríochach, de cheannasacht agus de neamhspleáchas na hÚcráine.

                           1.10.2020”.


title: Cinneadh (AE) 2020/1381 ón gComhairle an 25 Meán Fómhair 2020 lena gceaptar comhalta agus comhalta malartach, arna moladh ag Poblacht Chónaidhme na Gearmáine, de Choiste na Réigiún

text:
                  2.10.2020

                  GA

                  Iris Oifigiúil an Aontais Eorpaigh

                  L 320/3

         CINNEADH (AE) 2020/1381 ÓN GCOMHAIRLE
         an 25 Meán Fómhair 2020
         lena gceaptar comhalta agus comhalta malartach, arna moladh ag Poblacht Chónaidhme na Gearmáine, de Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,
         Ag féachaint don togra ó rialtas na Gearmáine,
         De bharr an mhéid seo a leanas:

                     (1)

                     An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2); (AE) 2020/144 (3) agus (AE) 2020/511 (4) lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 8 Meitheamh 2020, ghlac an Chomhairle Cinneadh (AE) 2020/766 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025 (5). An 30 Iúil 2020, ghlac an Chomhairle Cinneadh eile (AE) 2020/1153 lena gceaptar comhaltaí agus comhaltaí malartacha Choiste na Réigiún (6).

                     (2)

                     Tá suíochán duine de chomhaltaí Choiste na Réigiún tagtha chun bheith folamh tar éis deireadh a theacht le téarma oifige Barbara DUDEN.

                     (3)

                     Tá suíochán comhalta mhalartaigh ar Choiste na Réigiún tagtha chun bheith folamh tar éis deireadh a theacht le téarma oifige René GÖGGE,

               TAR ÉIS AN CINNEADH SEO A GHLACADH:

            Airteagal 1
            Leis seo ceaptar na daoine a leanas chun Coiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025:

                        (a)

                        mar chomhalta:

                                    —

                                    Mr Danial ILKHANIPOUR, Member of a Regional Assembly holding an electoral mandate: Hamburgische Bürgerschaft,

                  agus

                        (b)

                        mar chomhalta malartach:

                                    —

                                    Ms Alske Rebekka FRETER, Member of a Regional Assembly holding an electoral mandate: Hamburgische Bürgerschaft.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, an 25 Meán Fómhair 2020.

                  Thar ceann na Comhairle

                  An tUachtarán

               M. ROTH

            (1)  Cinneadh (AE) 2019/2157 ón gComhairle an 10 Nollaig 2019 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 327, 17.12.2019, lch. 78).

            (2)  Cinneadh (AE) 2020/102 ón gComhairle an 20 Eanáir 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 20, 24.1.2020, lch. 2).

            (3)  Cinneadh (AE) 2020/144 ón gComhairle an 3 Feabhra 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 32, 4.2.2020, lch. 16).

            (4)  Cinneadh (AE) 2020/511 ón gComhairle an 26 Márta 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 113, 8.4.2020, lch. 18).

            (5)  Cinneadh (AE) 2020/766 ón gComhairle an 8 Meitheamh 2020 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025 (IO L 187, 12.6.2020, lch. 3).

            (6)  Cinneadh (AE) 2020/1153 ón gComhairle an 30 Iúil 2020 lena gceaptar comhaltaí agus comhaltaí malartacha Choiste na Réigiún (IO L 256, 5.8.2020, lch. 12).


title: Cinneadh (AE) 2020/1383 ón gComhairle an 25 Meán Fómhair 2020 lena gceaptar comhalta agus comhalta malartach, arna moladh ag Ríocht na hÍsiltíre, de Choiste na Réigiún

text:
                  2.10.2020

                  GA

                  Iris Oifigiúil an Aontais Eorpaigh

                  L 320/6

         CINNEADH (AE) 2020/… ÓN gCOMHAIRLE
         an 25 Meán Fómhair 2020
         lena gceaptar comhalta agus comhalta malartach, arna moladh ag Ríocht na hÍsiltíre, de Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,
         Ag féachaint don togra ó rialtas na hÍsiltíre,
         De bharr an mhéid seo a leanas:

                     (1)

                     An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2), (AE) 2020/144 (3) agus (AE) 2020/511 (4) lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 8 Meitheamh 2020, ghlac an Chomhairle Cinneadh (AE) 2020/766 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025. (5) An 30 Iúil 2020, ghlac an Chomhairle Cinneadh eile (AE) 2020/1153 lena gceaptar comhaltaí agus comhaltaí malartacha Choiste na Réigiún. (6)

                     (2)

                     Tá suíochán duine de chomhaltaí Choiste na Réigiún tagtha chun bheith folamh tar éis deireadh a theacht le téarma oifige Wim VAN DE DONK.

                     (3)

                     Tá suíochán comhalta mhalartaigh ar Choiste na Réigiún tagtha chun bheith folamh tar éis deireadh a theacht le téarma oifige Jack VAN DER HOEK,

               TAR ÉIS AN CINNEADH SEO A GHLACADH:

            Airteagal 1
            Leis seo ceaptar na daoine a leanas chun Coiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025:

                        (a)

                        mar chomhalta:

                                    —

                                    Martijn VAN GRUIJTHUIJSEN, Ionadaí de chomhlacht réigiúnach ag a bhfuil cuntasacht pholaitiúil do thionól tofa: Provinciale Staten van de provincie Noord-Brabant,

                  agus

                        (b)

                        mar chomhalta malartach:

                                    —

                                    Ilse ZAAL, Ionadaí de chomhlacht réigiúnach ag a bhfuil cuntasacht pholaitiúil do thionól tofa: Provinciale Staten van de provincie Noord-Holland.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, an 25 Meán Fómhair.2020

                  Thar ceann na Comhairle

                  An tUachtarán

               M. ROTH

            (1)  Cinneadh (AE) 2019/2157 ón gComhairle an 10 Nollaig 2019 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 327, 17.12.2019, lch. 78).

            (2)  Cinneadh (AE) 2020/102 ón gComhairle an 20 Eanáir 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 20, 24.1.2020, lch. 2).

            (3)  Cinneadh (AE) 2020/144 ón gComhairle an 3 Feabhra 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 32, 4.2.2020, lch. 16).

            (4)  Cinneadh (AE) 2020/511 ón gComhairle an 26 Márta 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 113, 8.4.2020, lch. 18).

            (5)  Cinneadh (AE) 2020/766 ón gComhairle an 8 Meitheamh 2020 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025 (IO L 187, 12.6.2020, lch. 3).

            (6)  Cinneadh (AE) 2020/1153 ón gComhairle an 30 Iúil 2020 lena gceaptar comhaltaí agus comhaltaí malartacha Choiste na Réigiún (IO L 256, 5.8.2020, lch. 12).


title: Cinneadh (AE) 2020/1384 ón gComhairle an 25 Meán Fómhair 2020 lena gceaptar comhalta malartach, arna mholadh ag Poblacht na hEastóine, de Choiste na Réigiún

text:
                  2.10.2020

                  GA

                  Iris Oifigiúil an Aontais Eorpaigh

                  L 320/8

         CINNEADH (AE) 2020/1384 ÓN gCOMHAIRLE
         an 25 Meán Fómhair 2020
         lena gceaptar comhalta malartach, arna mholadh ag Poblacht na hEastóine, de Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,
         Ag féachaint don togra ó rialtas na hEastóine,
         De bharr an mhéid seo a leanas:

                     (1)

                     An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2), (AE) 2020/144 (3) agus (AE) 2020/511 (4) lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 8 Meitheamh 2020, ghlac an Chomhairle Cinneadh (AE) 2020/766 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025 (5). An 30 Iúil 2020, ghlac an Chomhairle Cinneadh eile (AE) 2020/1153 lena gceaptar comhaltaí agus comhaltaí malartacha Choiste na Réigiún (6).

                     (2)

                     Tá suíochán comhalta mhalartaigh ar Choiste na Réigiún tagtha chun bheith folamh tar éis deireadh a theacht le téarma oifige Margus LEPIK,

               TAR ÉIS AN CINNEADH SEO A GHLACADH:

            Airteagal 1
            Leis seo ceaptar an duine a leanas ina comhalta malartach de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025:

                        —

                        Piret RAMMUL, Ionadaí de chomhlacht réigiúnach ag a bhfuil cuntasacht pholaitiúil do thionól tofa: Kanepi Rural Municipality Council.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, an 25 Meán Fómhair 2020.

                  Thar ceann na Comhairle

                  An tUachtarán

               M. ROTH

            (1)  Cinneadh (AE) 2019/2157 ón gComhairle an 10 Nollaig 2019 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 327, 17.12.2019, lch. 78).

            (2)  Cinneadh (AE) 2020/102 ón gComhairle an 20 Eanáir 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 20, 24.1.2020, lch. 2).

            (3)  Cinneadh (AE) 2020/144 ón gComhairle an 3 Feabhra 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 32, 4.2.2020, lch. 16).

            (4)  Cinneadh (AE) 2020/511 ón gComhairle an 26 Márta 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 113, 8.4.2020, lch. 18).

            (5)  Cinneadh (AE) 2020/766 ón gComhairle an 8 Meitheamh 2020 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025 (IO L 187, 12.6.2020, lch. 3).

            (6)  Cinneadh (AE) 2020/1153 ón gComhairle an 30 Iúil 2020 lena gceaptar comhaltaí agus comhaltaí malartacha Choiste na Réigiún (IO L 256, 5.8.2020, lch. 12).